
Raport de specialitate
privind acordarea unui mandat special Asociației de Dezvoltare Intercomunitară Apă-ADIA ILFOV pentru exercitarea atribuțiilor, drepturilor și obligațiilor prevăzute la art.27 din Legea nr.51/2006 privind serviciile comunitare de utilități publice


       Prin proiectul de hotărâre prezentat, iniţiatorul propune aprobarea acordării unui mandat special Asociației de Dezvoltare Intercomunitară Apă-ADIA ILFOV pentru exercitarea atribuțiilor, drepturilor și obligațiilor prevăzute la art. 27 din Legea nr. 51/2006 privind serviciile comunitare de utilități publice.

      În conformitate cu prevederile art. 61 , art. 8 alin. (1) și art. (3) lit. c), d), art. 10 alin. (5) din Legea nr. 51/2006 privind serviciile comunitare de utilități publice, cu modificările și completările ulterioare:
“ Art. 61  Serviciile de utilităţi publice se organizează şi funcţionează cu respectarea prevederilor legale în vigoare privind administraţia publică locală, descentralizarea administrativă şi financiară, dezvoltarea regională, finanţele publice locale şi cu respectarea principiilor:

(…) d) asocierii intercomunitare;

Art. 8  (1) Autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, gestionarea şi funcţionarea serviciilor de utilităţi publice, precum şi în ceea ce priveşte crearea, dezvoltarea, modernizarea, reabilitarea şi exploatarea bunurilor proprietate publică sau privată a unităţilor administrativ-teritoriale care compun sistemele de utilităţi publice.
(…)

(3) În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu:
(…)

c) asocierea cu alte unităţi administrativ-teritoriale în scopul înfiinţării, organizării, gestionării şi exploatării în interes comun a unor servicii de utilităţi publice, inclusiv pentru finanţarea şi realizarea obiectivelor de investiţii specifice sistemelor de utilităţi publice;
d) alegerea modalităţii de gestiune a serviciilor de utilităţi publice şi darea în administrare sau, după caz, concesionarea sistemelor de utilităţi publice destinate furnizării/prestării acestora;d) alegerea modalităţii de gestiune a serviciilor de utilităţi publice şi darea în administrare sau, după caz, punerea la dispoziţie a sistemelor de utilităţi publice destinate furnizării/prestării acestora; 
Art. 10 (5) Unităţile administrativ-teritoriale pot mandata asociaţiile de dezvoltare intercomunitară având ca scop serviciile de utilităţi publice, în condiţiile stabilite prin actul constitutiv şi statutul asociaţiei, să exercite, în numele şi pe seama lor, atribuţiile, drepturile şi obligaţiile prevăzute la art. 8 alin. (3), art. 9 şi art. 22 alin. (3) şi (4), cu excepţia celor prevăzute la art. 8 alin. (3) lit. b)-d), f)-h) şi art. 9 alin. (1) lit. d). Exercitarea atribuţiilor, drepturilor şi obligaţiilor prevăzute la art. 8 alin. (3) lit. a), d^1), d^2), i)-k), art. 9 alin. (2) lit. g), art. 27, art. 29 alin. (2) şi art. 30 alin. (5) este condiţionată de primirea în prealabil a unui mandat special din partea autorităţilor deliberative ale unităţilor administrativ-teritoriale membre ale asociaţiei. “

       Faţă de conţinutul proiectului, prin raportare la legislaţia incidentă, considerăm că sunt întrunite condiţiile pentru adoptarea de către Consiliul local Cornetu, judeţul Ilfov, a unei hotărâri privind acordarea unui mandat special Asociației de Dezvoltare Intercomunitară Apă-ADIA ILFOV pentru exercitarea atribuțiilor, drepturilor și obligațiilor prevăzute la art.27 din Legea nr.51/2006 privind serviciile comunitare de utilități publice.


Întocmit,
Consilier,
Marinescu Victorița

